Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.2/\_\_

din \_\_\_\_\_\_februarie 2020

Cu privire la iniţierea lucrărilor de corectare a

erorilor comise în procesul de atribuire a

terenurilor în proprietate privată

 În scopul corectării erorilor masive comise la determinarea în natură a hotarelor terenurilor de către executanții lucrărilor cadastrale, care au generat suprapuneri grafice ale planurilor cadastrale și alte necorespunderi în configurația planului general al sectorului locativ ”Grigore Grigoriu” din orașul Căușeni, executării Titlurilor Executorii nr. 2 – 1161/2011emise în baza Hotărârei din 19 decembrie 2011 a Judecătoriei Căușeni privind obligarea Primăriei orașului Căușeni de a modifica, prin intermediul Institutului Național de Cercetări şi Proiectări în Domeniul Amenajării Teritoriului şi Arhitecturii „Urbanproiect”, proiectul de execuție a cartierului locativ „Grigore Grigoriu” din orașul Căușeni (obiect nr. 15224 - PG), de a ajusta, prin intermediul Institutului Național de Cercetări şi Proiectări în Domeniul Amenajării Teritoriului şi Arhitecturii „Urbanproiect”, proiectul de execuție a cartierului locativ „Grigore Grigoriu” din orașul Căușeni (obiect nr. 15224 - PG), conform dreptului de proprietate privată obținut în baza titlurilor de autentificare a dreptului deținătorului de teren şi a contractelor de vânzare - cumpărare a pământului înregistrate în Registrul bunurilor imobile ținut de OCT Căușeni şi neimixtiunii administrației publice locale în exercitarea drepturilor de proprietate privată a titularilor de drepturi,

 în conformitate cu art. 120 din Constituția RM și art. 16 (1), 255 din Codul de Procedură Civilă al RM nr. 225 – XV din 30.05.2003,

 în baza art. 70 (1) din Codul de Executare al RM nr. 443 – XV din 24.12.2004, art. 551 (1), lit. a), (2) din Legea cadastrului bunurilor imobile nr. 1543 – XIII din 25 februarie 1998 și a pct. 4 (3) din Regulamentul privind modul de corectare a erorilor comise în procesul atribuirii în proprietate a terenurilor aprobat prin Hotărârea Guvernului Republicii Moldova nr. 437 din 11.09.2019.

 în temeiul art. 14 (1), (2), lit. e), f), (3), 20 (5) din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE:**

1. A iniţia procesul de corectare a erorilor comise la atribuirea terenurilor în proprietate privată din sectorul locativ ”Grigore Grigoriu” din orașul Căușeni.

 2. Primarul or. Căușeni, Anatolie Donțu, în comun cu specialistul pentru reglementarea regimului proprietăţii funciare din cadrul primăriei or. Căușeni și arhitectul - șef al or. Căușeni:

- vor întocmi schemele de amplasare a titularilor și a hotarelor terenurilor atribuite în proprietate (numărul de ordine și dimensiunile fiecărui teren (lungimea, lățimea);

- vor prezenta executantului lucrărilor de corectare, decizia consiliului orășenesc Căușeni despre iniţierea lucrărilor de corectare a erorilor;

- vor stabili, în comun cu executantul lucrării, modalitatea de corectare pentru fiecare tip de erori şi vor întocmi un plan de acţiuni în vederea corectării erorilor, cu indicarea termenelor de executare a fiecărei acţiuni şi persoanele responsabile de aceasta.

3. Prezenta decizie se comunică:

* Dlui Anatolie Donțu, primarul orașului Căușeni;
* Instituției Publice ”Agenția Servicii Publice”, Serviciul Cadastral Teritorial ”Căușeni”;
* Dnei Iulia Danu, executor judecătoresc;
* Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a Primăriei orașului Căușeni și includerii în Registrului de stat a actelor locale.

 Primar Anatolie Donțu

 Specialist Valentina Gîrjeu

 Secretarul Consiliului Orășenesc Cucoș - Chiseliță Ala

 Avizat: \_\_\_\_\_\_\_\_\_\_\_